— На жаль, да нас не прыязджаюць дзясяткі аўтобусаў з турыстамі, як у Мір ці Нясвіж, але мы, лічу, здолелі зацікавіць сваіх наведвальнікаў адметнымі музейнымі выставамі, якія ладзіліся цягам года, — адзначыў Уладзімір Пракапцоў. — У нашых бліжэйшых планах таксама шмат цікавага: напрыклад, з 11 верасня ў нас пачне працаваць выстава “Абіцель міласэрнасці” з фондаў Дзяржаўнага Эрмітажа, на якой наведвальнікі змогуць убачыць 170 твораў паўночнага будызму, прычым некаторыя з выстаўленых прадметаў датуюцца XII—XIII стагоддзямі. А з 5 кастрычніка ў нашых залах пройдзе выстава твораў са збораў расійскага калекцыянера Аляксандра Валадчынскага. Гэта больш за сто твораў рускага жывапісу XIX і XX стагоддзяў.